**Årsrapport for Mandal Soul Kids 2022**

Målsetning for arbeidet:

Lage et godt, kristent tilbud for sangglade gutter og jenter i aldersgruppen 5 år -4. Klasse

Navn på lederne:

Helene Helgestad og Agnar Aasland spiller piano. Helene er hovedpianist, og Agnar er supervikar når Helene må på jobb. Agnar er ofte med på rytme når vi er ute og synger

Av andre ledere har vi Nina Brådland Vatne og Annika Akselsen som gjør en kjempejobb. Maia Stensland er fortsatt med som hjelpeleder- i vår bare annenhver torsdag pga tentro, men fra i høst har hun vært med for fullt. Hun er blant annet lekeansvarlig, og gjør en super jobb! Kidsa elsker henne. Forholdsvis ofte får vi også låne med oss Helene Ro Nilsen på bass når vi skal synge. Veldig bra! Marianne Frivold er fortsatt dirigent

Antall ledermøter: løpende etter korøvelser og på Messenger.

Saker tatt opp:

program for våren 22, program for høsten 22. Ellers organisering av korøvelser og sosiale happenings

Antall medlemmer:

For våren 2022, hadde vi 14 betalende medlemmer, og høsten 2022, 21 betalende medlemmer(24 til sammen med de som ikke har betalt). Og vi opplever stadig at det kommer nye, så det er gøy. Covid har hatt stor påvirkning på rekrutteringen i Soul Kids, så nå ser det lysere ut.

Kort rapport fra arbeidet/høydepunkter:

Vi øver fortsatt hver torsdag fra 17.30-18.30. Året fikk en litt utsatt start pga covid, men vi var i gang 20.01, og hadde 16 øvelser på våren. Vi sang på flere Åpen Søndag i Norkirken Mandal, bedehusbasar og i familiekirka. På høsten hadde vi 15 øvelser. Foruten gudstjenester i Norkirken Mandal, julemesse og julekonsert, spredde vi julegled på Alti en lørdag i desember. Gøy det, og ekstra stas med betaling i Burger King måltid 😊

Planer for neste arbeidsår: Vi satser på et jevnt og godt korår, med fortsatt mye fokus på rekruttering. Vi har mer eller mindre gått glipp av ett par årskull pga covid. Ellers vurderer vi å reise på korfestival i Kragerø til høsten med de eldste i koret. Det ser veldig gøy ut, så håper vi får det til

Bønneemner:

\*At alle som kommer innom koret blir sett og inkludert.

\*At vi kan peke på og fortelle om Jesus til oss selv og andre gjennom arbeidet og sangen.

\*At Mandal Soul Kids er et attraktivt tilbud til barn fra både kristne og ikke-kristne hjem, og kan være med å bryte ned terskelen til kristne sammenhenger og være med på å lede folk til Jesus.

\*Få flere med i koret

 Mandal 23.01.2022

 Marianne Frivold